Hrkljuš
<s>Hrkljuš je izmišljen sport za potrebe TV, "narodna bosanska igra" nastala krajem osamdesetih godina 20. vijeka kao proizvod mašte tvoraca popularne sarajevske humoristične TV-serije "Top lista nadrealista".</s><s>U jednoj od epizoda se imalo priliku vidjeti i njezin "izravni prijenos".</s><s>Ovaj "sport" je karikatura derviškog obreda u kojem nožem naprave rez na čelu, povežu ga vrpcom na kojoj stoji neki redak iz Kurana, a zatim se udaraju po rani čime pojačavaju krvarenje.</s>

<s>Pravila 
Natjecatelji se (više njih) rasporede u krug, raskoračivši se u stranu.</s>

<s>Potom igrač koji vodi igru u krug ubacuje nešto nalik na loptu krpenjaču nasumice netkom od sudionika.</s><s>Započinje dobacivanje.</s><s>Kome lopta ispadne iz ruku, napušta krug, udara se šakom u čelo i viče "Do mene, do mene!".</s><s>Kad igrač koji vodi igru vikne "Hrkljuš!", pobjednik je onaj kod koga se u tom trenutku lopta nalazi.</s>

<s>Hrkljuš je svaki sudionik koji je ispao iz igre.</s><s>Za njega je to ponižavajući čin, a igra se odvija sve dok svi sudionici osim zadnjeg ne postanu hrkljuši.</s><s>Pobjednik je onaj natjecatelj kojemu lopta nije u tome ciklusu ispala iz ruku.</s>

<s>Utjecaj 
Već sutradan po objavljivanju epizode, ova riječ je ušla u sve žargone.</s><s>Ona podrazumijeva:
 tvrdoglavo ustrajanje na promašenome putu
 sudjelovanje u situaciji čija su pravila nebulozna i promjenljiva
 drugo ime za neki pučki sport ili obred
 smiješno pridržavanje nekih tradicionalnih pravila</s>

<s>Vanjske veze 
 Hrkljus.com , originalni video klip ima na stranici posvećenoj hrkljušu, nadrealnim stvarima i humoru</s>

<s>Igre
Bosanskohercegovačka kultura
Religijske parodije i satire</s>

